തീവ്രവാദത്തിന് അഫ്ഗാനിസ്ഥാന് അഭയഭൂമി ആകരുത് അഫ്ഗാനിസ്ഥാനിലെ നിലവിലെ സുരക്ഷാ സാഹചര്യം വിലയിരുത്താന് ദില്ലിയില് നടന്ന യോഗം അവസാനിച്ചു. ഇന്ത്യ ആതിഥേയത്വം വഹിച്ച യോഗത്തില് ചൈന, പാക്കിസ്ഥാന് എന്നീ രാജ്യങ്ങള് ഒഴികെ മേഖലയിലെ മറ്റ് 7 രാജ്യങ്ങള് പങ്കെടുത്തു. തീവ്രവാദത്തിന് അഫ്ഗാനിസ്ഥാന് അഭയഭൂമി ആകരുത് എന്ന് മുന്നറിയിപ്പ് നല്കിയ യോഗം അഫ്ഗാന് ജനതയ്ക്ക് ആവശ്യമായ പിന്തുണ നല്കുമെന്ന് ഉറപ്പ് വരുത്തി. ദക്ഷിണ മധ്യ ഏഷ്യന് മേഖലകളിലെ ഏഴ് രാജ്യങ്ങളുടെ യോഗമാണ് തീവ്രവാദത്തിന് എതിരായ സംയുക്ത പ്രമേയം പാസാക്കിയത്. ഇങ്ങനെ ഒരു യോഗത്തിന് ആതിഥേയത്വം വഹിക്കാന് കഴിഞ്ഞതില് സന്തോഷം ഉണ്ടെന്ന് ഇന്ത്യയെ പ്രതിനിധീകരിച്ച് യോഗത്തിന് അധ്യക്ഷത വഹിച്ച ദേശീയ സുരക്ഷാ ഉപദേഷ്ടാവ് അജിത്ത് ഡോവല് പറഞ്ഞു. അഫ്ഗാനിസ്ഥാനിലെ സംഭവ വികാസങ്ങളെ കുറിച്ച് ചര്ച്ച ചെയ്യാന് ചേര്ന്ന യോഗത്തില് വിവിധ രാജ്യങ്ങളിലെ സുരക്ഷാ കൗണ്സില് മേധാവികളും സുരക്ഷാ ഉപദേഷ്ടകരുമാണ് പങ്കെടുത്തത്. അഫ്ഗാനിസ്ഥാനിലെ ജനങ്ങളുടെ സുരക്ഷയില് ആശങ്ക രേഖപ്പെടുത്തിയ യോഗം മേഖലയിലെ തീവ്രവാദ പ്രവര്ത്തനങ്ങളെയും ലഹരി കടത്തിനെയും അപലപിച്ചു. അഫ്ഗാനിസ്ഥാന്്റെ പരമാധികാരത്തില് ഇടപെടല് നടത്തില്ല എന്നും എന്നാല് അഫ്ഗാന് യാതൊരു തരത്തിലും തീവ്രവാദത്തിന് അഭയം നല്കുന്ന മണ്ണായി മാറരുത് എന്നും സംയുക്ത പ്രസ്താവനയിലൂടെ യോഗം ആവശ്യപ്പെട്ടു. കൊവിഡ് പ്രതിരോധ പ്രവര്ത്തനങ്ങള് ഉള്പ്പടെ അഫ്ഗാന് ജനതയ്ക്ക് ആവശ്യമായ പിന്തുണയും യോഗം ഉറപ്പ് വരുത്തി. റഷ്യ, തജിക്കിസ്ഥാന്, ഉസ്ബെക്കിസ്ഥാന്, കസാക്കിസ്ഥാന്, ഇറാന്, തുര്ക്ക്മെനിസ്ഥാന്, കിര്ഗിസ്ഥാന് തുടങ്ങിയ രാജ്യങ്ങള് പങ്കെടുത്ത യോഗത്തില് നിന്ന് ചൈനയും പാക്കിസ്ഥാനും വിട്ട് നിന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.